Държавен вестник, бр. 103, 2024 г., стр. 65

БРОЙ  103	
Д Ъ Р Ж А В Е Н  В Е С Т Н И К 	
СТР.  65   
Раздел III 
Ред за вписване в регистъра на типове 
средства за измерване съгласно чл. 2, ал. 4
Чл. 473. (1) Лицата, които предоставят на 
пазара средства за измерване по чл. 2, ал. 4, 
ги заявяват за вписване в Българския институт 
по метрология.
(2) При подаване на заявлението лицата 
по ал. 1 предоставят информация относно 
законосъобразността на предлагането на па­
зара на съответните средства за измерване 
в съответствие с изискванията на Регламент 
(ЕС) 2019/515.
(3) Към заявлението лицата по ал. 1 при­
лагат:
1. описание на технически и метрологич­
ни характеристики на типа в оригинал и на 
български език;
2. копие на документ за одобрен тип по 
реда на националното законодателство на 
съответната държава и превод на български 
език;
3. доброволна декларация за взаимно приз­
наване по чл. 4 на Регламент (ЕС) 2019/515, 
ако има изготвена такава;
4. изображение на знака за одобрен тип;
5. изображение на знака за първоначална 
проверка;
6. документ за платена такса, освен когато 
таксата е заплатена по електронен път.
Чл. 474. В 30-дневен срок от подаване на 
заявлението и документите по чл. 473 Бъл­
гарският институт по метрология извършва 
преглед на документите за осигуряване на 
съответствие, отговарящо на изискванията 
на наредбата за съответното средство за из­
мерване.
Чл. 475. (1) При установяване на непълноти 
и несъответствия в представените документи 
по чл. 473 заявителят се уведомява писмено и 
се определя срок за отстраняването им, който 
не може да е по-кратък от 15 работни дни и 
по-дълъг от 3 месеца. Срокът за преглед по 
чл. 474 започва да тече от датата на отстра­
няването им.
(2) Председателят на Българския институт 
по метрология отказва вписване на типа на 
средства за измерване, използвани в случа­
ите по чл. 5 от Закона за измерванията, със 
заповед и уведомява заявителя, когато:
1. непълнотите и несъответствията по ал. 1 
не бъдат отстранени в определения срок;
2. е подадено заявление за вписване на 
средства за измерване по чл. 2, ал. 5. 
(3) Председателят на Българския институт 
по метрология съобщава заповедта за отказ на 
Комисията и другите държави – членки на ЕС, 
не по-късно от 20 работни дни от издаването 
є съгласно изискванията на чл. 5, параграф 9 
на Регламент (ЕС) 2019/515.
(4) В заповедта по ал. 2 се посочват:
1. националните разпоредби, на които се 
основава взетото решение;
2. областите от обществен интерес, които 
налагат националните разпоредби и на които 
се основава взетото решение;
3. резюме на информацията и документите, 
предоставени от лицата по чл. 473, ако такива 
са били предоставени;
4. мотивите, на които се основава взетото 
решение;
5. средствата за правна защита и сроковете 
по АПК;
6. възможността заявителят да използва 
европейската мрежа за разрешаване на спо­
рове с презграничен елемент, възникнали 
от неправилното прилагане на правото на 
Европейския съюз в областта на вътрешния 
пазар – СОЛВИТ (SOLVIT), и процедурата по 
чл. 8 на Регламент (ЕС) 2019/515.
Чл. 476. (1) При пълнота и съответствие 
на представените документи към заявлението 
по чл. 473 Българският институт по метроло­
гия вписва типа в регистъра на одобрените 
за използване типове средства за измерване.
(2) В регистъра се вписват следните данни:
1. поредният номер от регистъра и дата 
на вписване;
2. наименование на средството за измер­
ване;
3. тип на средството за измерване;
4. технически и метрологични характе­
ристики;
5. производител;
6. заявител;
7. срок на валидност на одобряването на 
типа;
8. изображение на знак за одобрен тип;
9. изображение на знак за първоначална 
проверка;
10. номер на сертификата за одобрен тип.
(3) В регистъра се вписват и последващи 
одобряването изменения – допълнение или 
модификация и продължаване на срока на 
валидност на одобряване, извършени съгласно 
националното законодателство на държавата, 
в която е извършено одобряването.
(4) За вписване в регистъра заявителят 
заплаща такса.
(5) Заявителят получава уведомление за 
обстоятелствата по вписване.
Раздел IV 
Ред за водене на регистъра на одобрените за 
използване типове средства за измерване по 
раздел II
Чл. 477. На вписване в регистъра на одоб­
рените за използване типове средства за из­
мерване подлежат:
1. одобрените по реда на наредбата типове 
средства за измерване, компоненти, спомага­
телно оборудване и допълнителни устройства 
към тях;